**PROCES VERBAL**

*al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”*

**nr. 1 din 12.01.2017**

***Au participat membrii Consiliului de Observatori*: Nicolae SPĂTARU, Stela NISTOR, Vitalie ȚAPEȘ, Ludmila VASILACHE, Marina ȚURCAN.**

Au asistat:

Olga Bordeianu, Președinte al IPNA Compania ”Teleradio-Moldova”

Blanaru Galina, director financiar

Miroslav Tudor, director tehnic

 Victor Buţu, şef al Serviciului juridic

Vitalie Cojocaru, șef al Serviciului Marketing și vânzări

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 5 membri ai CO, informând Consiliul că în conformitate cu p. 16 al *Regulamentului CO,* ședințele sunt deliberative dacă la ele sunt prezenți cel puțin 5 din numărul total al membrilor (nouă).

S-a pus la vot începerea şedinţei, ora 15:00: **„PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).**

 S-a pus la vot O**rdinea de zi, cu următoarele chestiuni:**

*1. Rectificarea Caietului de Sarcini pentru anul 2017.*

*2. Aprobarea politicii de preţuri pentru servicii de publicitate, colaborare şi plasare de produse pentru anul 2017.*

*3. Diverse.*

**S-a votat: ”PRO” – 5 voturi (N. Spătaru, V. Țapeș, L. Vasilache, M. Țurcan, S. Nistor).**

**Se pune în discuție chestiunea cu nr. 1** - *Rectificarea Caietului de Sarcini pentru anul 2017.*

Preşedintele Consiliului de Observatori a oferit cuvântul dnei Olga Bordeianu, Președinte al IPNA Compania ”Teleradio-Moldova, care a menţionat că pentru anul 2017 în Caietul de Sarcini sunt prevăzute două rectificări şi anume: planul financiar şi planul editorial pentru Radio Moldova Tineret.

Dna Galina Blanaru a relatat foarte minuţios rectificările ce ţin de planul financiar pentru anul 2017.

O altă rectificare se propune de către directorul Radiodifuziunii, şi anume: micşorarea volumului de emisie al postului de radio „ Radio Moldova Tineret”.

Dna Vasilache a întrebat dacă această cerere este motivată. La care dnul Gheorghişenco a răspuns că această cerere este motivată, deoarece postul de radio „ Radio Moldova Tineret” iniţial producea un volum mai mic de emisie.

Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:

1. Se aprobă rectificarea Caietului de Sarcini al IPNA Compania „Teleradio–Moldova” pentru anul 2017 cu privire la Planul de finanţare şi politica editorială a serviciului „Radio Moldova Tineret”.
2. Anexa *„Rectificarea Caietului de Sarcini al IPNA Compania „Teleradio–Moldova” pentru anul 2017”* este parte integrantă a prezentei hotărâri.

**3.** Prezenta hotărâre intră în vigoare în ziua adoptării.

 Hotărârea a fost adoptată cu votul a **4** membri ai Consiliului de Observatori:

**„PRO” – 4 voturi** **(N. Spătaru, L. Vasilache, M. Țurcan, S. Nistor).**

**„ CONTRA” – un vot (V. Țapeș).**

**Se pune în discuție chestiunea cu nr. 2** - *Aprobarea politicii de preţuri pentru servicii de publicitate, colaborare şi plasare de produse pentru anul 2017.*

Preşedintele Consiliului de Observatori a oferit cuvântul dlui Vitalie Cojocaru, șef al Serviciului Marketing și vânzări, care raportat succint informaţia privind politica de preţuri pentru servicii de publicitate, colaborare şi plasare de produse pentru anul 2017, totodată a propus Consiliului de Observatori doua regulamente de stabilire a tarifelor de publicitate, şi a răspuns la toate întrebările adresate.

Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:

**1.** Se ia act de politica de preţuri pentru servicii de publicitate, colaborare şi plasare de produse pentru anul 2017.

**2**. Anexele sunt parte integrantă a prezentei hotărâri.

**3.** Prezenta hotărâre intră în vigoare în ziua adoptării

**S-a votat: „PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).**

Durata şedinţei: 15:00-17:00.

Au semnat:

**Preşedintele**

**Consiliului de Observatori Nicolae SPĂTARU**

**Secretarul**

**Consiliului de Observatori Anastasia MUNTEANU**